Gregory John Hartmayer

**Gregory John Hartmayer** (født 1951) er en amerikansk ordensgeistlig og katolsk erkebiskop av Atlanta.
## Liv og virke
### Prest
Gregory John Hartmayer gikk inn hos fransiskanerkonventualene den 15. august 1970 og avla sine høytidelige løfter den 15. august 1973. Han ble ordinert til prest av biskopen av Albany, Howard James Hubbard, den 5. mai 1979.

### Biskop av Savannah
Pave Benedikt XVI utnevnte ham til biskop av Savannah frm 19. juli 2011. Han ble vigslet til biskop av erkebiskopen av Atlanta, Wilton Daniel Gregory, den 18. oktober samme år. Hans medkonsekranter var hans den emeriterte biskop av Savannah, John Kevin Boland, og Luis Rafael Zarama Pasqualetto, hjelpebiskop i Atlanta.

Innenfor Den amerikanske konferanse av katolske biskoper har han vært leder av underkomiteen for katolsk kommunikasjon fra 2019. Tidligere var han medlem av den nasjonale innsamlingskomiteen fra 2012 til 2019, komiteen for hjelp til kirker i Sentral- og Øst-Europa fra 2012 til 2019, og i administrasjons-, prioriterings- og planleggingskomiteene som representant for kirkelig region XIV fra 2016 til 2019.

### Erkebiskop av Atlanta
Pave Frans utnevnte ham til erkebiskop av Atlanta den 5. mars 2020. Innsettelsen hans fant sted den 6. mai samme år i Cathedral of Christ the King i Atlanta. Awewmonien fant sted bak lukkede dører, med få til stede grunnet Covid-19-pandemien. Kirkejournalist Rocco Palmo skrev at Hartmayer var erkebiskop Gregorys «chosen successor.»

I juni 2020 uttrykte Hartmayer sin tilfredshet med den amerikanske høyesterettsavgjørelsen som forhindret Trump-administrasjonen i å avslutte DACA-programmet *(Deferred Action for Childhood Arrivals)* for barn av papirløse innvandrere. Han uttalte: *«Den katolske kirke vil fortsette å følge våre brødre og søstre på denne reisen og søke løsninger på de komplekse spørsmålene rundt migrasjon, gjenbosetting av innvandrere og sikring av grensene våre*.

I november 2021 kommenterte Hartmeyer domfellelsen av tre hvite menn for drapet på Ahmaud Arbery, en afroamerikansk mann, i Glynn County i Georgia: *«Vi er kalt til å anerkjenne og utrydde rasisme i våre nabolag, skoler, arbeidsplasser og ja, til og med våre kirker. Jeg håper du vil bli med meg i bønn, fred og gjenopprettende rettferdighetsgjerninger i denne saken om å respektere alles menneskelige verdighet.»*

I 2023 deltok erkebiskop Hartmayer i en seremoni med jødiske og muslimske religiøse ledere for å minnes de døde fra konfliktene i Israel, Gaza og Ukraina.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Erkebiskop Wilton Daniel Gregory (1947–) *1983
* Erkebiskop *Gregory John Hartmayer* O.F.M.Conv. (1951–) *2011

## Referanser